B7223

Lupsa Jázmin

JÁTÉK-INSPIRÁCIÓ-ÉLMÉNY

A nevem Lupsa Jázmin, 11 éves vagyok. Óvodás korom óta van egy játék, amit a mai napig gyakorolok és szeretek játszani, ebbe belevonva a családom többi tagját; ez pedig a sakk. Mindig örömmel gondolok vissza azokra az időkre, mikor még csak kezdőként hallgattam a „Profik” tanításaikat, trükkjeiket. Minden kör inspirált arra, hogy jobb és jobb legyek.

A családi és baráti összejövetelek alkalmával a sakktábla mindig előkerült. Az izgalmas játszmákra, a megannyi nevetésre boldogan gondolok vissza. Az asztal körül mindenki izgatottan várta, hogy ugyan ki milyen lépésre szánja majd el magát. Az apukám és a papám voltak a mestereim, tőlük tanultam meg a játék minden csínját-bínját. Oh, bár én is olyan jól tudnék mindent, mint Apu! Habár már néha így is nagy fejtörést okozok neki, hisz tőle tanultam mindent.

A nyári táborban is játszottam velem egy idős gyerekekkel. Egészen elképesztő volt, hogy mennyire másként gondolkozunk. Figyeltem a lépéseiket, a reakcióikat és Apukám szavai csengtek a fülemben:

-Ne kapkodj, gondolkozz és menni fog.

Így is volt, és sorra nyertem a köröket. Igazán büszke volt rám, mikor elmeséltem neki. Fantasztikus érzés volt és ezek az élmények inspiráltak arra, hogy megírjam ezt a pályázatot és én is elmehessek a Budavári Palotába és tanulhassak a „Profiktól”.

A közelgő Világsakkfesztivál nagyon izgatottá tesz, hiszen itt találkozhatom a legnagyobbakkal, akik a legnagyobb inspirációt adják számomra. Remélem találkozhatok Polgár Judittal, hatalmas élmény lenne számomra. A sakkot mindig hozzá kötöm, hiszen fantasztikusan játszik. Nem tudom, hogy ott sakkozhatom e majd, igazán az tenne boldoggá.

Számomra a játék, maga az inspiráció, mert mindig jobb szeretnék lenni, fejlődni szeretnék és ez a sikerélményem. Játék nincs ispiráció és élmény nélkül.